**У С Т А В**

**На Народно читалище “ Изгрев - 1927 “ с. Кулина вода, общ. Белене.**

**ГЛАВА ПЪРВА**

**Чл.1. Народно читалище “ Изгрев – 1927 “ е основано на 23.11.1927 година със седалище Кулина вода, общ. Белене, обл. Плевенска. Има кръгъл печат – надпис Народно читалище “ Изгрев - 1927 “ село Кулина вода,**

**Обл. Плевен,Общ. Белене в окръжност в средата разтворена книга с дата на основаването му 23.11. 1927.**

**Чл.2. Народно читалище “ Изгрев - 1927 “ е самоуправляваща се културно – просветна възпитателна организация на живеещите в село Кулина вода.**

**Чл.3. Народно читалище “ Изгрев - 1927 “ е юридическо лице с нестопанска цел по закона.** **То се представлява заедно и поотделно от Председател и Секретаря на читалището .**

**Чл.4. Народно читалище “ Изгрев – 1927 ” не е политическа организация.В него могат да участват всички граждани без ограничения за възраст,партийност,етническа и религиозна принадлежност**.

**ГЛАВА ВТОРА**

**ЦЕЛИТЕ**

**Чл.5. Целите на Народно читалище “ Изгрев - 1927 “ е да създава и опазва и разпространява духовните ценности, да развива творческите способности и да задоволява културните интереси на населението.**

**Чл.6. Работата на читалище “ Изгрев - 1927 “ е за :**

**1.Развитие и обогатяване на културния живот, социалната и образователна дейност на населението**

**2.Запазване на обичайте и народните традиции.**

**3.Разширяване на знанията на гражданите и приобщаването им към ценностите и постиженията на науката, изкуството и културата.**

**4.Осигуряване на достъп до информация.**

**Чл.7. Народно читалище “ Изгрев - 1927 “ осъществява целите и задачите си, като извършва следните основни дейности :**

**1.Уреждане и поддържане на библиотека и читалня.**

**2.Организирания на празненства, концерти и чествания.**

**3.Събиране и разпространяване на знания за родния край.**

**4.Развитие и подпомагане на любителското художествено творчество.**

**5.Създаване и поддържане на електронни информационни мрежи.**

**6.Предоставяне на компютърни и интернет услуги.**

**7.Младежки дейности.**

**8.Създаване и съхраняване на музейни колекции съгласно закона културното наследство.**

**Чл.7. а. Народно читалище „ Изгрев – 1927 „ може да развива и допълнителна стопанска дейност, свързана с предмета на основната му дейност като:обслужване на гражданите с направа на некролози,картички, обяви,грамоти,поздравления,писане на документи, преснимане на документи, събиране на наеми,и др. като се използват приходите за определени цели.**

**ГЛАВА ТРЕТА**

**ЧЛЕНСТВО**

**Чл.8. Членовете на Народно читалище “ Изгрев - 1927 “ могат да бъдат индивидуални, колективни и почетни.**

**ал.1. Индивидуални членове са български граждани. Те биват действителни и спомагателни.**

**- действителни членове са дееспособни физически лица навършели пълнолетие.**

**- спомагателни членове са лица до 18 години, нямат право да бъдат избирани в читалищното настоятелство, но имат право на съвещателен глас.**

**ал.2. Колективни членове могат да бъдат :**

**- професионални организации.**

**- търговски дружества**

**- кооперации и сдружения.**

**- културно – просветни, любителски клубове и творчески колективи.**

**ал.3. Почетни членове могат да бъдат български и чужди граждани**

**с изключителни заслуги за читалището.**

**ал.4. За членуване в Народно читалище “ Изгрев - 1927 “ по ал.1 и 2 се подава писмена молба към Настоятелството.**

**ал.5. Колективните членове вписват поименно в молбата лицето което ще ги представлява.**

**Чл.9. Прекратяването на членството става чрез :**

**- доброволно**

**- с писмено заявление до Настоятелството**

**- при не плащане на членски внос**

**- с решение на Общото събрание при неспазване на чл.10**

**ГЛАВА ЧЕТВЪРТА**

**ПРАВА И ЗАДЪЛЖЕНИЯ НА ЧЛЕНОВЕТЕ**

**Чл.10. Членовете са длъжни :**

**1.Да спазват устава на НЧ “ Изгрев - 1927 “.**

**2.Да плащат членския внос в размер и по ред определен от общото събрание.**

**3.Освободени от плащане на членски внос са :безработни, социално слаби и пенсионери над 70 - годишна възраст.**

**4.Да участват в работата на общото събрание.**

**5.Да изпълняват решенията на ръководните органи.**

**6.Да пазят и обогатяват читалищното имущество.**

**Чл.11. Действителните членове имат право на глас в общото събрание, могат да предлагат, да избират и да бъдат избирани в ръководните органи в читалището.**

**Чл.12. Спомагателните членове имат право на съвещателен глас в общото събрание. Те не могат да бъдат избирани в ръководните органи на читалището.**

**Чл.13. Колективните членове имат право на един глас.**

**ГЛАВА ПЕТА**

**УПРАВЛЕНИЕ**

**Чл.14. Органи на управление на читалище “ Изгрев - 1927 “ са общото събрание, настоятелството и проверителната комисия.**

**ал.1. Върховен орган на читалището е Общото събрание.**

**ал.2. Общото събрание на читалището се състои от всички членове на читалището имащи право на глас.**

**Чл.15. Общото събрание.**

**1.Изменя и допълва устава.**

**2.Избира и освобождава членовете на Настоятелството,**

**Проверителната комисия, Председателя и почетните членове на читалището.**

**3.Приема вътрешни актове, необходими за организацията на дейността на читалището.**

**4.Изключва членове на читалището.**

**5.Определя основни насоки за дейността на читалището.**

**6.Взема решение за членуване или прекратяване на членството в читалищното сдружение.**

**7.Приема бюджета на читалището.**

**8.Приема годишният отчет до 31 март на следващата година.**

**9.Определя размера на членския внос и реда на плащането му.**

**10.Отменя решенията на органите на читалището.**

**11.Взема решение за откриване на клонове на читалището след гласуване**

**12. Взема решение за прекратяване на читалището.**

**13. Взема решение за отнасяне до съда на незаконно съобразни действия на ръководството или отделни читалищни членове.**

**Чл.16. ал.1. Редовното общо събрание на читалището се свиква**

**от Настоятелството най – малко веднъж годишно. Извънредното общо събрание може да бъде свикано по решение на настоятелството, по искане на проверителната комисия или една трета от членовете на читалището с право на глас.**

**ал.2. Поканата за събранието трябва да съдържа дневен ред, дата, час и мястото на провеждането му и кой го свиква. Тя трябва да бъде получена срещу подпис или връчена не по късно от 7 дни преди датата на провеждането. В същия срок на вратата на читалището и на други общодостъпни места трябва да бъде залепена покана за събранието.**

**ал.3. Общото събрание е законно, ако присъстват най- малко половината от имащи право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по – малко от една трета от членовете при редовното общо събрание и не по – малко от половината плюс един от членовете при извънредното общо събрание.**

**ал.4. Решенията по чл.15.ал.1 т.1.4.10.11 и 12 се вземат с мнозинство най – малко две трети от всички членове.Останалите решения се вземат с мнозинство повече от половината от присъстващите членове.**

**ал.5. Две трети от членовете на общото събрание могат да предявят иск пред окръжния съд за отмяна на решение на общото събрание, ако то противоречи на закона и устава.**

**ал.6. Искът се представя в едномесечен срок от узнаването на решението, но не по – късно от една година от датата на вземане на решението.**

**ал.7. Прокурорът може да иска от окръжният съд да отмени решение на общото събрание, което противоречи на закона и устава, в едномесечен срок от узнаване на решението, но не по – късно от една година от датата на вземане на решението.**

**Чл.17.ал.1. Изпълнителен орган на читалището е Настоятелството**

**което се състои най- малко от трима, петима или седем членове, избрани за срок до три години. Същите да нямат роднински връзки по права и съребрена линия до четвърта степен.**

**ал.2. Настоятелството.**

**1. Свиква общото събрание.**

**2. Осигурява изпълнението на решенията на общото събрание.**

**3. Подготвя и внася в общото събрание проект за бюджет на читалището и утвърждава щата му.**

**4. Подготвя и внася в общото събрание отчет за дейността на читалището.**

**5. Назначава секретаря на читалището и утвърждава длъжностната му характеристика.**

**ал.3. Настоятелството взема решение с мнозинство повече от половината на членовете си.**

**Чл.18. ал.1. Председателя на читалището е член на настоятелството**

**и се избира от общото събрание за срок до три години.**

**ал.2. Председателят е не щатен и има следните функции :**

**1.Организира дейността на читалището съобразно закона, устава и решенията на общото събрание.**

**2.Представя читалището.**

**3.Свиква и ръководи заседанията на настоятелството и председателства общото събрание.**

**4.Отчита дейността си пред настоятелството.**

**5.Сключва и прекратява трудовите договори със служителите съобразно бюджета на читалището и въз основа решение на настоятелството.**

**Чл.18а.ал.1. Секретарят на читалището :**

**1.Организира изпълнението на решенията на настоятелството, включително решенията за изпълнение на бюджета.**

**2. Организира текущата основна и допълнителна дейност.**

**3. Отговаря за работата на щатния и хонорувания персонал.**

**4. Представлява читалището заедно и поотделно с председателя.**

**ал.2. Секретарят не може да е в роднински връзки с членовете на настоятелството и на проверителната комисия и по съребрена линия до четвърта степен, като и да бъде съпруг/съпруга на председателя на читалището.**

**Чл.19. ал.1.Проверителната комисия се състои най- малко от трима, членове избрани за срок до три години.**

**ал.2.Членовете на проверителната комисия не могат да бъдат лица, които са в трудово правни отношения с читалището или са роднини на членове на настоятелството и секретаря по права линия, съпрузи, братя, сестри и роднини по сватовство от първа степен.**

**ал.3.Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.**

**ал.4.При констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.**

**Чл.20. Не могат да бъдат избирани за членове на настоятелството и**

**проверителната комисия, и секретари лица, които са осъждани на лишаване от свобода за умишлени престъпления от общ характер.**

**Чл. 20а Членовете на настоятелството, включително председателя и секретаря, подават декларации за конфликт на интереси при условията и реда на Закона за предоставяне и разкриване на конфликт на интереси. Декларациите се обявяват на интернет страницата на съответното читалище.**

**ГЛАВА ШЕСТА**

**ИМУЩЕСТВО И ФИНАНСИРАНЕ**

**Чл.21. Народно читалище “ Изгрев - 1927 “ се субсидира от държавния Общински бюджет, като средствата се превеждат на читалището за самостоятелно управление по собствена бюджетна сметка.**

**Чл.22. Народно читалище “ Изгрев - 1927 “ на бира средства и от :**

**1.Членски внос.**

**2.Културно – просветна и информационна дейност.**

**3.Наеми от движими и недвижими имущество.**

**4.Дарения, завещания.**

**5.Други приходи.**

**Чл.23. Имуществото на НЧ “ Изгрев - 1927 “ се състои от сграда и обзавеждане, предоставена му от държавата за безвъзмездно ползване по реда на закона за общинската собственост.**

**Чл.24. НЧ “ Изгрев - 1927 “ няма право да предоставя собствено или ползвано от тях имущество възмездно или безвъзмездно.**

**1.За постоянно ползване от политически партии и организации.**

**2.За дейност на нерегистрирани по закона за вероизповеданията религиозни общности и юридически лица с нестопанска цел на такива общности.**

**3.Хазартни игри и нощни заведения.**

**4.На председателя, секретаря, членовете на настоятелството и проверителната комисия и на членовете на техните семейства.**

**Чл.25. ал.1. Народно читалище “ Изгрев - 1927“ не може да отчуждава недвижими вещи и да учредява ипотека върху тях.**

**ал.2. Движими вещи могат да бъдат отчуждавани залагани, бракувани или заменени с по – доброкачествени само по решение на настоятелството.**

**ГЛАВА СЕДМА**

**ПРЕКРАТЯВАНЕ**

**Чл.26. ал.1. Народно читалище “ Изгрев- 1927 “ може да бъде прекратено по решение на общото събрание, вписано в регистъра на окръжен съд. То може да бъде прекратено с ликвидация или по решение на Плевенския окръжен съд.**

**1.Дейността му противоречи на закона, устава и добрите нрави.**

**2.Имуществото му не се използва според целите и предмета на дейността на читалището.**

**3.Е на лице трайна невъзможност читалището да действа или не развива дейност за период от две години.В тези случаи министърът на културата изпраща сигнал до прокурора за констатирана липса на дейност на читалището.**

**4.Не е учредено по законния ред.**

**5.Е обявено в несъстоятелност.**

**ал.2. Прекратяването на народно читалище “ Изгрев - 1927 “ село Кулина вода, по решение на Плевенския окръжен съд,може да бъде поставено искане на прокурора, направено самостоятелно или след подаден сигнал от министъра на културата.**

**ОТЧЕТ**

**за Дейността на НЧ „ Изгрев - 1927 „**

**село Кулина вода, община Белене за 2021 г.**

**Уважаеми дами и господа,**

**Читалището в с.Кулина вода е основано през 1927г. и от тогава до сега съобразно закона за читалищата работи за:**

**- запазване обичаите и традициите**

**- развитие и обогатяване на културния живот;**

**- уреждане и поддържане на библиотека и читалня.**

**- организиране на празненства, концерти, чествания**.

**Дейностите който извършва читалището са : Библиотечна,културно масова дейност,художествена, работа с деца,проектни дейности и обслужване на гражданите.**

**БИБЛИОТЕЧНА ДЕЙНОСТ :**

**Основна дейност която библиотеката води с хората е книгата. Книгите са богатство.** .**Книгата е най – добрият съветник и учител на човека. Библиотеката ни е предоставена на широк свободен достъп сред населението.Работата на библиотеката е предимно с читатели които са от различен състав : работници, пенсионери, ученици и безработни. Редовно се правят кътове и табла по повод бележити дати на бележити писатели и празници.Книжният фонд се прочиства от остарялата изпокъсана и ненужна литература.**

**Библиотечен фонд – 7039 тома**

**Раздадена л-ра – 534 тома**

**Бракувана л-ра – 72 тома**

**Читатели – 42 броя**

**Посещения – 438 броя**

**Закупена литература – 35 тома**

**Културно-масовата дейност на читалището е насочена към отбелязване на бележити дати и годишнини,както и празници от народния календар.**

**Епидемията от Covid 19 ограничи цялостната работа на** **Библиотеките.  
Въпреки мерките които бяха наложени от Министъра на здравеопазването все пак успяхме да отбележим по важните културни мероприятия .Всички мероприятия са извършени от Културния календар на читалището за 2021г. и са отпразнувани според условията, в които живеем**.

**ХУДОЖЕСТВЕНА САМОДЕЙНОСТ :**

**Въпреки епидемичната обстановка в България 2021 година беше успешна за нас.**

**Организираха се следните празници като :21 януари Бабин ден посрещнахме медицинската сестра с питка и сол и извършихме ритуала с измиването на ръцете,На 1-ви март направихме изложба от мартенички, а Баба Марта върза мартеници на хората от селото и отбелязахме Деня на самодееца, За 3-ти март изготвихме табло по повод националния празник на страната. При строги противоепидемични мерки организирахме 24 юни - Еньовден – празник на билките.**

**Женската певческа група взема активно участие във всички мероприятия на читалището. Групата участва извън селото и в кулинарното състезание „Дунавска трапеза”гр.Белене където спечели – Трето място.**

**Участие и във фолклорния фестивал „Андъка пее и танцува „ с.Кметовци,общ.Дряново – получихме подарък и грамота за отлично представяне**

**Участие в 27-ми традиционен събор – надпяване на пенсионерски състави „Беклеме 2021”гр.Троян – получихме грамота за достойно представяне.Участие в традиционните Беленски празници.**

**През 2021 г.читалището участва в конкурс за мартеница в гр.Белене Въпреки епидемичната обстановка в България читалището и групата взеха участие в различни онлайн конкурси и фестивали.**

**Сребърен медал за група „Китка„ от онлайн фестивала”Празник на любовта и виното” за стара градска песен гр.Елин Пелин,**

**Награди и грамоти от конкурса „Картички за мама”с.Сушица общ.Стражица,грамоти за най- лична мома от 6 –ти фолклорен празник ”Греяна ракия и зелева чорба” Бабево,общ.Сиво поле.**

**Плакет и грамота за група „Китка” от фолклорния фестивал**

**„Среди зима на мегдана Радилово 2021”с.Радилово.**

**Плакет и грамота от фестивал на етносите „Пей ми се, играе ми се” с.Макреш,обл.Видин.**

**Грамоти за отлично представяне за поздравителна картичка в конкурса” Писано яйце шарено”с.Одринци,общ.Добричка.**

**Грамота за участие в конкурса „Великден в моя дом” с.Салманово,общ.Шумен,грамота за номинирано участие в**

**I-ви национален кулинарен конкурс ” Великденски традиционни козунаци – 2021 „с.Преславци,общ.Тутракан,**

**Грамота за отлично представяне в онлайн фотоконкурс”Шарен,шарен Великден” с.Асеново,общ.Левски.**

**Медал и поздравителна картичка от конкурса „Чела баба книжки”от издателство Точица,гр.София,грамоти за отлично представяне от онлайн „Месец на духовността 2021”кв.Гео Милев,гр.София.**

**Диплом и плакет за отлично представяне на Група „Китка „ от**

**XIX - национален събор за автентичен фолклор**

**„От извора”с.Труд,общ.Марица,грамота за отлично представяне и плакет за Група „ Китка” в четвъртия фестивал на „ Тиквата „с.Тетово,общ.Русе**

**Грамота броенки” за НЧ” „Изгрев – 1927 „ от национално състезание**

**„ Незабравими игри от раклата на баба „ с.Голямо Соколово**

**Приз за оригиналност в раздел изобразително изкуство от**

**Осми музикален виртуален Фестивал „Празник на кратуната” с.Гостилица,общ.Дряново.Грамоти за участие от фестивала „Празник на райската ябълка”с.Хрищени ,общ.Стара Загора.**

**Трето място и награда за НЧ”Изгрев – 1927 „ от коледен конкурс за коледни картички,с.Козар Белене,общ.Левски.**

**Трето място за НЧ”Изгрев-1927 „ от конкурса „Куклата на баба” Сушица,общ.Стражица.Благодарим на Стефка Шанколова за изработената кукла.**

**Награда и грамота от коледен конкурс за картички „ Коледна магия „ от с.Нови хан,общ.Елин Пелин**

**Награди и грамоти за отлично представяне - коледни рисунки от коледен конкурс „ Моята Коледна елха „ с.Буховци,общ.Търговище**

**Грамота за участие в онлайн конкурса „Ръчно изработена картичка”гр.Велики Преслав,грамота от четвъртия национален фестивал „ От Игнажден до Коледа” традиции и съвременност,**

**с.Горно Ботево,общ.Стара Загора,**

**Грамота в категория разказ от коледен конкурс”Моята Коледа с баба и дядо”с.Сушица,общ.Стражица,грамоти и участия от конкурсите Втори национален онлайн конкурс на тема ''Най-автентичната сурвачка"и Втори национален конкурс "Моята Коледа"с.Макариополско,общ.Търговище,участие в Националния коледен онлайн конкурс "Най-красива коледна украса ".с.Новоселяне,участие в конкурса**  **"Коледа"с.Чомаковци,бщ.Червен бряг,участие в кулинарен конкурс”Празници в рецепти”гр.Бургас.**

**картичките и рисунките с които участвахме в различни конкурси бяха нарисувани от децата Ерика Стоянова, Самуил Найденов и Даниел Николов,също така и от Татяна Найденова за което Настоятелството на читалището им благодари.**

**Група „Китка” при НЧ”Изгрев-1927” са едно богатство което притежава нашето село. Те представят селото по събори и фестивали, завоюват призови места, дипломи и награди. Те имат голям принос за работата на читалището и популяризирането на местния фолклор и обичаи. Знаем, че всяко участие е свързано, с много труд, репетиции, лични средства и време, което членовете отделят. За приноса им говорят и всички грамоти и отличия, които сме получили. Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила.**

**Призоваваме всички свързани със селото, да се включат активно в самодейността на читалището за да съживим културния живот на**

**с. Кулина вода.**

**Изказваме благодарност на всички участници взели участие в художествената самодейност.Също така искаме да благодарим на**

**г- жа Правда Димитрова която дари парична сума на читалището,на**

**г-жа Светла Хоффман която също дари парична сума за закупуване на ризи за група Китка,на бившия кмет г- н Георгиев който винаги ни е подкрепял и ни подпомагаше във всяко наше мероприятие,на кмета г-н Андреев които се отзоваваше на всяка наша молба, на господин Цветанов който също ни подпомагаше с парични суми .**

**РАБОТА С ДЕЦА**

**През лятната ваканция проведохме различни и интересни занимания при строги противоепидемични мерки. Благодаря на всички деца който се включваха в нашите мероприятия надявам се да им било интересно и ги очакваме и тази година да дойдат в нашето читалище.**

**ПРОЕКТНИ ДЕЙНОСТИ :**

**През 2021 година поради заболяване неможахме да си подадем проекта „ПРОЕКТ ЗА ФИНАНСОВА ПОДКРЕПА НА БИБЛИОТЕКИТЕ ПРИ ОБНОВЯВАНЕ НА ФОНДОВЕТЕ ИМ С КНИГИ И ИНФОРМИРАНОСТ” за което много съжаляваме.**

**ОБСЛУЖВАНЕ НА ГРАЖДАНИТЕ :**

**Читалището предоставя следните услуги на гражданите: преснимане на документи,направа на некролози,интернет и компютърни услуги,продажба на стари вестници и списания,изработва картички покани грамоти и др.Писане на обяви,молби,пълномощни и др.**

**ПОДДРЪЖКА НА СГРАДА :**

**Сградата се подържа в сравнително добър вид. Необходимо е да се направи вътрешно боядисване на библиотечните стаи,смяна на дограма врати в читалищната сграда, поставяне на вътрешни щори на прозорците в залата на читалището,гримьорна,кино салон и помещението за музейната сбирка.Вътрешно боядисване на мазета и тоалетни.Вътрешно боядисване на помещенията където ще се помещава музейна сбирка.Закупуване на компютърна и копирна техника,мултимедия.Смяна на водопроводни тръби към пожарните кранове.Закупуване на столове за Библиотеката и зала читалище.**

**Закупуване на завеси сцена.**

**ОРГАНИЗАЦШОННА ДЕЙНОСТ :**

**През изминалата година Настоятелството редовно провеждаше своите заседания, на които се разглеждаха въпроси от различен характер.**

**Дами и господа,**

**Въпреки пандемията Ковид 19, Читалищата както в миналото и сега винаги са намирали решения как да оцелеят,те са огнища на култура и образование.**

**Ние читалищните деятели ще продължим да полагаме усилия и ще продължим да работим за утвърждаване на читалището, като важен културен и информационен център за хората от с.Кулина вода.**

**Завършвайки искам да кажа ,че вярвам в една широка обществена подкрепа от Общината, Кметството и населението като обогатим културния живот и ще запазим традициите и обичайте в нашето село.**

**П Л А Н**

**За дейността на НЧ “ Изгрев - 1927“с. Кулина вода през 2022 г.**

**„Читалището –пазител на духовните културни ценности. Това е единствената организация,която работи за нейните жители.”**

**ОСНОВНИ ЗАДАЧИ :**

**Основна цел на НЧ „ Изгрев – 1927 „ е да задоволява потребностите на гражданите, свързани с развитие и обогатяване на културния живот и запазване на обичайте.**

**За осъществяване на тези задачи е необходимо :**

**1. Да се напише план по който да се ръководи работата на читалището.**

**2. Културно – масовата работа да бъде насочена към кръгли годишнини на бележити писатели и поети, както и празници.**

**- табла, кътове и изложби.**

**3. Да се организират празници и концерти.**

**4. Да се пишат и разработват проекти като се следи за тях в интернет.**

**5. Да се взема участие в семинари, форуми и проектни дейности.**

**6.** **Да поддържа активно партньорство с общинската администрация и НПО, както и с културните институции и бизнеса за взаимна полза.**

**7. Да се събира знания за родния край.**

**БИБЛИОТЕЧНА ДЕЙНОСТ :**

**1.Да се напише план за работата на Библиотеката.**

**2.Да се обнови библиотечния фонд в зависимост от читателските интереси.**

**3.Да се закупи нова литература,да се абонира периодични издания и вестници.**

**4.Да се направят изложби и кътове свързани с бележити дати на личности и събития от местен,регионален и национален характер.**

**5.Да се осигури библиотечно – информационно обслужване на читателите**

**6.Дейността на библиотеката да е съобразена с интересите на населението,чрез различни форми на културно – масовата работа.**

**7**. **Участие в проекти и програми от МК**

**8.Поддръжка на Библиотека и читалня.**

**КУЛТУРНО – МАСОВА РАБОТА :**

**1.Осъществяване на културния календар на читалището.**

**2.Подреждане на витрини,изложби и кътове.**

**3.Честване на официалните и традиционни празници,сборове и годишнини.**

**4.Провеждане на мероприятия,свързани с местни традиции и обичай.**

**5.Организиране на културно – масова дейност с различни целеви групи : деца,ученици,граждани и пенсионери.**

**6.Съвместна работа с пенсионерския клуб**

**ЛЮБИТЕЛСКО ХУДОЖЕСТВЕНО ТВОРЧЕСТВО:**

**1.Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.**

**2.Активно участие на групата за народно творчество в културно – масови събития на селото и общината.**

**3.Участия на групата в общински, регионални, национални и други конкурси и фестивали.**

**4.Участие на читалището в общински,регионални,национални и други конкурси.**

**ПРОЕКТИ :**

**1.Да се следят проекти с вързани с финансиране на читалищата.**

**2.Да се пишат и разработват проекти по различни програми.**

**3.Да се ангажират повече хора в реализирането на проектните дейности.**

**4.Да участваме активно като партньори в проекти на Община Белене и читалищата.**

**СТОПАНСКА ДЕЙНОСТ :**

**1. Читалището да предостави на населението следните услуги:**

**- сканиране,преснимане на документи**

**- изработване на грамоти,покани**

**- некролози**

**- записи на СД**

**- предоставяне на компютърни и интернет услуги.**

**ОРГАНИЗАЦИОННА ДЕЙНОСТ :**

**1.Да се работи по плана на читалището.**

**2.Да се организират празници и концерти.**

**3.Редовно да се събира членския внос на читалището.**

**4.Настоятелството да води на близък отчет работата на читалището.**

**ФИНАНСОВА ДЕЙНОСТ :**

**1.Читалището да се подпомогне от : членски внос, наеми, дарения, мероприятия и др.**

**2. Субсидия от Общината.**

**3. Настоятелството да води на близък отчет движението на касата и да следи за приходите и разходите на читалището.**

**МАТЕРИАЛНО – ТЕХНИЧЕСКА БАЗА :**

**1.Вътрешно боядисване на библиотечните стаи.**

**2.Смяна на дограма врати и закупуване на щори прозорци.**

**3.Вътрешно боядисване на мазета и тоалетни.**

**4.Вътрешно боядисване на помещенията където ще се помещава музейна сбирка.**

**5.Закупуване на компютърна и копирна техника.**

**6.Смяна на водопроводни тръби към пожарните кранове.**

**7.Закупуване на столове за Библиотеката.**

**8.Закупуване на завеси сцена.**

**Изготвил : читалищен – секретар Людмила Лазарова**

**КУЛТУРЕН ПЛАН НА НЧ „ ИЗГРЕВ – 1927 “ с. КУЛИНА ВОДА,ОБЩИНА БЕЛЕНЕ**

**ЗА 2022 г.**

|  |  |  |
| --- | --- | --- |
| **дата** | **месец** | **мероприятие** |
| **21** | **януари** | **Бабинден – отбелязване празника с жените от селото.** |
| **14** | **февруари** | **Ден на лозаря - табло** |
| **19** | **февруари** | **149 г от Обесването на Васил Левски - кът** |
| **01** | **март** | **Баба Марта – изложба от мартеници**  **Отбелязване деня на самодееца – табло, връзване на мартенички.на жителите на с.Кулина вода** |
| **03** | **март** | **Национален празник на България - табло** |
| **08** | **март** | **Осмомартенско тържество с жените от селото.** |
|  | **март** | **Първа пролет - табло** |
| **02** | **април** | **Муждународен ден на детската книга - изложба** |
|  | **април** | **Пролетна ваканция - занимания с деца** |
|  | **април** | **Седмица на детската книга** |
|  | **април** | **Лазарица,Цветница - табло** |
|  | **април** | **Великденска украса в читалището** |
| **24** | **април** | **Великденско увеселение в с. Кулина вода** |
| **24** | **май** | **Ден на славянската писменос и българска култура - табло** |
| **01** | **юни** | **Ден на детето – изложба от детски рисунки и детски книжки.** |
| **02** | **юни** | **Ден на Ботев - кът** |
| **24** | **юни** | **Еньовден – празник на билките - тържество** |
|  | **юли,август** | **Лято в читалището – игри и забавления,рисуване,ченене на книжки,майсторене, работа с компютър** |
|  | **октомври,ноември** | **Излажба от есенни листа и декоративни тикви** |
| **01** | **ноември** | **Ден на Народните Будители - табло**  **Празник на НЧ “ Изгрев – 1927 „ - табло** |
| **08** | **ноември** | **Празник на с. Кулина вода** |
|  | **ноември** | **Ден на християнското семейство - табло** |
|  | **декември** | **Коледна украса в читалището** |
|  |  | **Коледно новогодишно тържество** |

**През годината се отбелязват годишнини на бележити писатели и културни дейци.**

**Участие на група за народни песни “ Китка „ в празници,фестивали и събори.**

**Читалищен секретар – библиотекар:……………..**

**/ Л. Лазарова /**

**СПИСЪК НА НАСТОЯТЕЛСТВОТО И ПРОВЕРИТЕЛНАТА КОМИСИЯ НА НЧ „ ИЗГРЕВ – 1927” с. КУЛИНА ВОДА за 2021 година**

**НАСТОЯТЕЛСТВО:**

**1.Любомир Георгиев Петков –Председател**

**2.Анета Димитрова Томова – Член**

**3.Ангел Йовков Пенков – Член**

**4.Румен Иванов Георгиев – Член**

**5.Стефка Шанколова - Член**

**ПРОВЕРИТЕЛНА КОМИСИЯ**

**1.Сашка Димитрова Пейчева – Председател**

**2.Димитър Русалинов Цветанов – Член**

**3.Евламбия Андреева – Член**